Σε προηγούμενα επεισόδια...
Τζούλι Θάτσερ. Αδελφή της Ελίζαμπεθ.
Έχω τη γυναίκα σου, έφιππε!
Τζακ!
-Ο φάκελος μού ανήκει. -Σκοτώσατε τον άντρα και τον γιο μου.
Δεν θέλω να σε εμποδίσω να ακολουθήσεις τα όνειρά σου.
Πρέπει να φύγεις.
"Για τη σύλληψη της συμμορίας Τόλιβερ,
ο Τζακ Θόρντον, της Έφιππης Αστυνομίας,
αποθεώθηκε σαν ήρωας".
Όταν επιστρέψει ο αστυνόμος Τζακ, θα σας κορτέψει;
Το σωστό ρήμα είναι "κορτάρω", Γκέιμπ. Και η ερώτηση είναι απρεπής.
Αν σας ζητήσει να βγείτε για δείπνο, είναι ευπρεπής ερώτηση;
Κοκκινίσατε, δις Θάτσερ.
Συγγνώμη για τη διακοπή.
Ίσα-ίσα, ευχαριστώ για τη διακοπή.
-Είστε τα αγόρια των Γουίβερ. -Μάλιστα.
-Καλώς ορίσατε στο Κόουλ Βάλεϊ. -Γουάιατ, κυρία.
Είμαι η δις Θάτσερ.
Χαιρόμαστε που ήρθατε. Καθίστε κάπου.
Κάτσε κάπου.
Γουάιατ, μην πηγαίνεις τόσο μακριά.
Έχει καρέκλα εδώ, δίπλα μου!
Ευχαριστώ,
αλλά ήρθα μόνο να προσέχω τ' αδέλφια μου, πρώτη μέρα.
-Τελείωσα το σχολείο πριν τρία χρόνια. -Πόσων χρονών είσαι;
-Δεκάξι. -Πάντα υπάρχει κάτι να μάθουμε.
Αν θέλεις, πάρε ένα βιβλίο από εκεί.
Σήμερα θα μελετήσουμε τον Τόμας Έντισον,
ένα μεγάλο μυαλό της εποχής μας.
Πρωτοβγήκε το 1877, πριν 30 χρόνια.
Ξέρει κανείς πώς δουλεύει το γραμμόφωνο;
Γουάιατ;
Ήθελες να πεις κάτι;
Με απλά λόγια, κυρία,
καθώς γυρίζει ο δίσκος, η βελόνα πάλλεται και αναπαράγει τον καταγραμμένο ήχο.
Πολύ σωστά.
Μελετήσατε τον Έντισον στο σχολείο;
Όχι, μ' αρέσει η επιστήμη.
Προφανώς έχεις το δώρο της γνώσης
κι ελπίζω να έρχεσαι εδώ.
Ευχαριστώ, αλλά αύριο πιάνω δουλειά στο ορυχείο.
Δεν μου αρέσει που φεύγεις.
Νομίζω πως αρκετά αναστάτωσα το Κόουλ Βάλεϊ.
-Αλλά θα ξανάρθεις; -Το υπόσχομαι.
Για την ώρα, όμως,
χρειάζομαι σύγχρονο πολιτισμό και σπιτικές ανέσεις.
-Ζεστό μπάνιο. -Την κομμώτρια της μητέρας.
-Την άμαξα του πατέρα. -Μια υπηρέτρια να συμμαζεύει.
-Υδραυλικά μέσα στο σπίτι. -Το κυριότερο.
-Σίγουρα δεν θέλεις να γυρίσεις μαζί μου; -Σίγουρα.
Έπρεπε να ρωτήσω.
Το ξέρω.
Κι αν ο Τζακ μείνει στο Κέιπ Φούλερτον;
Έτσι κι αλλιώς, εγώ θα είμαι εδώ.
-Σ' αγαπώ, αδερφούλα μου. -Κι εγώ σ' αγαπώ.
-Συγγνώμη, εδώ δεν είναι το Κόουλ Βάλεϊ; -Εδώ είναι.
Πού είναι το υπόλοιπο;
Δυστυχώς, αυτό είναι όλο.
Μάλιστα...
-Χαριτωμένο. -Θα μπορούσε.
-Είμαι η Ελίζαμπεθ Θάτσερ. -Ρόζμαρι Λεβό.
Χαίρομαι για τη γνωριμία, δις Λεβό.
-Και τι σας φέρνει εδώ; -Ο μνηστήρας μου.
Συγχαρητήρια.
Ίσως τον γνωρίζω. Κάποιος...
-Από τους ανθρακωρύχους; -Χριστέ μου, όχι.
Τζακ...
Α, να τος! Τζακ!
Τζακ! Ήρθα!
Να σε καμαρώσω.
Πιο όμορφος από ποτέ.
Κι εσύ φαίνεσαι πολύ...
υγιής.
Έκοψες τα μαλλιά σου και μάλιστα μόνος σου.
Καλά που έχω τα ψαλίδια.
Λοιπόν, σας αφήνω να τα πείτε.
Όχι, Ελίζαμπεθ. Περίμενε.
Όχι. Είπα κάτι ενοχλητικό;
Τι γυρεύεις εδώ;
Έμαθα πού βρίσκεσαι κι ήθελα να σε δω.
Σε νόμιζα στη Νέα Υόρκη.
Τελικά, το θέατρο δεν λέει χωρίς εσένα.
Άλλα μου έλεγες την τελευταία φορά.
Καλέ μου Τζακ, δεν έπρεπε να διακόψω μαζί σου.
-Το έκανες, όμως. -Το μετανιώνω κάθε μέρα από τότε.
Τώρα όμως είμαι εδώ.
Και περίμενες, Ρόζμαρι, ότι μετά από δυο χρόνια
δεν άλλαξε τίποτα.
Δυο χρόνια, δυο ώρες...
δυο λεπτά;
Είναι μόνο χρόνος.
Είναι ολόκληρη ζωή.
Σίγουρα προχώρησε η ζωή από τότε.
Τα αισθήματά μου όμως δεν άλλαξαν.
Αν άλλαξαν τα δικά σου...
Θα κάνω ό,τι πρέπει για να τα ξανακερδίσω.
ΚΑΦΕ ΤΗΣ ΑΜΠΙΓΚΕΪΛ ΑΝΟΙΧΤΟ
Δεν το πιστεύω.
Γιατί δεν μου είπε ότι έχει μνηστή;
-Παραδέχομαι ότι είμαι εξίσου έκπληκτη. -Δεν ήξερα τι να πω.
Ο Τζακ πήγε τους Τόλιβερ στη δικαιοσύνη,
μετά ήρθε αυτή, τώρα εκείνος...
Και πώς όρμησε στην αγκαλιά του,
λες και ήταν παντρεμένοι.
Ο Τζακ ήταν πάντα έντιμος. Ίσως τα πράγματα δεν είναι όπως φαίνονται.
-Και δεν είναι και τόσο όμορφη. -Και βέβαια είναι.
-Έχω δει πιο όμορφες. -Είσαι καλή φίλη και κακή ψεύτρα.
Θα σου κάνει καλό ένα ζεστό μπισκότο;
Όχι.
Δέκα, μπορεί.
Εντάξει, Αμπιγκέιλ, θα είμαι στο δωμάτιό μου
και θα τρώω.
Κι αν έρθει να σε δει ο Τζακ, αφού ξέρω ότι θα έρθει;
Πες του ότι δεν θέλω να με ενοχλήσουν.
-Αστυνόμε, τι μπορώ να κάνω για σένα; -Τομ, από δω η δις Ρόζμαρι Λεβό.
Θα χρειαστεί δωμάτιο για μια νύχτα.
Ο κ. Θόρντον εννοεί πώς θα μείνω εδώ
μέχρι να βρω πιο μόνιμο κατάλυμα, άρα ίσως και πολλές νύχτες.
Έχω δωμάτιο στο τέλος του διαδρόμου,
αλλά θα έχει θόρυβο, με τους νέους ανθρακωρύχους που ήρθαν....
Ο θόρυβος δεν με ενοχλεί. Μου αρέσει.
Αν ζητάς πάντως θόρυβο, δεν υπάρχει στο Κόουλ Βάλεϊ.
-Δεν πειράζει. Είσαι εσύ εδώ. -Δωμάτιο 9.
Ευχαριστώ. Τζακ, θα μου δείξεις το δωμάτιο;
Θα το βρεις. Δίπλα στο νούμερο 8.
-Είσαι στο 8; -Μένω στη φυλακή.
-Αχ, τι τραγικό. -Μπα, είναι αρκετά άνετα.
-Μοναχικά, όμως. -Έχω σκύλο.
ΠΑΣΙΦΙΚ ΝΟΡΘΓΟΥΕΣΤ
Επιθεωρητή Έιβερι, φτάσατε.
-Έλεγες ότι δεν θα τα καταφέρω; -Κάθε άλλο.
- Πέρασε πολύς καιρός. -Ναι, Τζακ.
Από τη σχολή, νομίζω.
Είχες το κόκκινο σακάκι, χωρίς το σήμα όμως.
Τζακ, ταξιδεύω πολλές ώρες.
Έχει κάπου να φάω σαν άνθρωπος;
Ενδιαφέρουσα ερώτηση. Ναι, στο καφέ της Αμπιγκέιλ Στάντον.
-Μπορώ να βοηθήσω; -Το ελπίζω. Η κυρία Στάντον;
-Ναι. Γνωριζόμαστε; -Είμαι ο Μπιλ Έιβερι.
Από την πρωτεύουσα, με κάλεσε ο Τζακ Θόρντον.
Μεγάλο ταξίδι.
Δεν ξέρω πόσο καλό είναι το φαγητό μου.
Ελπίζω να δοκιμάσω τα πάντα στο μενού.
Παρακαλώ, καθίστε.
Όσο δεν είμαι στη σέλα, ευχαρίστως.
-Καφέ; -Παρακαλώ.
-Από πού γνωρίζετε τον Τζακ; -Από τη σχολή.
-Ανήκετε στους Έφιππους; -Είμαι επιθεωρητής.
Είμαι στην έρευνα εγκλημάτων.
Ο Τζακ μού τηλεγράφησε για τον φάκελο που βρήκατε.
Θα ήθελα να σας εκφράσω τα θερμά μου συλλυπητήρια.
Σας ευχαριστώ.
Κυρία Στάντον. Θα ερευνήσω τυχόν δίωξη
εναντίον της εταιρείας Πασίφικ Νόρθγουεστ,
για ανασφαλείς συνθήκες που οδήγησαν στον θάνατο 46 άντρες,
τον άντρα και τον γιο σας.
Δεν έχετε ιδέα πόσο περίμενα να το ακούσω αυτό.
Από τη μέρα της συμφοράς, υποθέτω.
Και κάθε μέρα από τότε.
-Θα με βοηθήσετε, λοιπόν; -Βεβαίως.
Ελίζαμπεθ, δεν ξέρω αν με ακούς.
-Άσε με να σου εξηγήσω. -Τζακ.
Εσείς οι έφιπποι δουλεύετε πολύ.
Δεν είμαι σε υπηρεσία.
Ξέρεις ποιος δουλεύει ακόμα; Ο μπάρμαν στο σαλούν.
Συνόδεψέ με ως εκεί.
Είμαι πιο ασφαλής εδώ μαζί σου, φιλαράκο, παρά εκεί έξω.
Εδώ ήταν το επίκεντρο της έκρηξης.
Η εταιρεία είπε ότι έφραξαν τη στοά για ασφάλεια.
Βολικό, οπωσδήποτε.
Παραδέχομαι, αστυνόμε, ότι δεν σε περίμενα ποτέ σε τέτοια πόλη.
Ούτε εγώ το περίμενα. Το μέρος σε κάνει να το αγαπήσεις.
Οι άνθρωποι είναι σπουδαίοι.
Επιστρέφω μετά την περιπολία μου.
Άντε φέρε τον Γκάουεν.
Εδώ απαγορεύεται.
Υποθέτω ότι είστε κύριος και θα ζητήσω να αποχωρήσετε.
Ευχαριστώ για τη λέξη "κύριος", κύριε Γκάουεν.
Δεν την ακούς συχνά στη δουλειά μου.
Μπιλ Έιβερι.
Ερευνώ την έκρηξη που συνέβη στο ορυχείο σας.
Με τίνος εντολή;
Του Εγκληματολογικού της Έφιππης Αστυνομίας.
Δεν είναι αργά για έρευνα σε κάτι
που συνέβη πριν από έξι μήνες;
Να σας πω.
Σκοτώθηκαν 46 άνθρωποι, σωστά;
Σωστά.
Αν μπορώ να βοηθήσω σε κάτι, ελάτε να με επισκεφθείτε.
Να είστε βέβαιος.
Καλό σας απόγευμα.
-Δεν μπορείς να με αποφεύγεις για πάντα. -Όχι.
Μόνο μέχρι να πας στη νέα σου θέση στο Κέιπ Φούλερτον.
Δεν θα πάω στο Κέιπ Φούλερτον.
Θα πάει ο Πάτρικ Ο'Ράιλι. Θα πάει μαζί και η οικογένειά του.
Θα μείνω στο Κόουλ Βάλεϊ. Εδώ είναι η θέση μου.
Οι λέξεις της ημέρας
Προδοσία Αναξιοπιστία Δόλος Υπεκφυγή
-Ενδιαφέρον μάθημα. -Ανεκτίμητο.
Συγγνώμη, ξέχασα άλλη μία.
Μισθαρνία
"Μισθαρνία". Δεν θέλω ούτε να μάθω τι σημαίνει.
Και βέβαια όχι.
-Το μάθημα αρχίζει σε λίγο... -Θα τα πω γρήγορα.
Είχα αρραβωνιαστεί, κάποτε.
Σήμερα, νιώθω ότι τότε ζούσα άλλη ζωή.
Άλλαξαν πάρα πολλά από τότε. Άλλαξα εγώ.
Είσαι μια από τις αιτίες της αλλαγής μου.
Σε όλες μας τις συζητήσεις, όμως,
-ποτέ δεν ανέφερες τη μνηστή σου. -Πρώην μνηστή.
Θα έπρεπε να σου το είχα πει,
αλλά δεν ήθελα να ανοίξω την πληγή.
Άρα σε πλήγωσε εκείνη και όχι το ανάποδο;
-Δεν της είπα να έρθει. -Ήρθε, όμως.
Θα καταλάβει ότι δεν έχει νόημα.
Δεν το κατάλαβε χτες βράδυ, ούτε είπες κάτι.
Όταν έκλεισες το παράθυρό σου;
-Κρύωνα. -Και συνεχίζεις να κρυώνεις.
Αναρωτιέμαι τι άλλο δεν μου έχεις πει.
Δεν υπάρχει κάτι από τη ζωή σου που δεν μου έχεις πει;
Η ζωή μου δεν ήταν θεαματική.
Ελίζαμπεθ,
καταλαβαίνω ότι κάπως έχασες την πίστη σου σ' εμένα,
αλλά ελπίζω να δεις την ειλικρίνεια των αισθημάτων μου.
Καλημέρα, παιδιά.
-Καλημέρα, δις Θάτσερ. -Καλημέρα.
-Έλα! -Έμμα, εδώ!
-"Μισθαρνία"; -Κοίτα στο λεξικό.
Γεια σου, Γουάιατ.
-Γεια. -Τζεμ.
-Το θυμάμαι. -Αλήθεια;
Θυμίζει πετράδι, δεν το ξεχνάς εύκολα.
-Πρώτη μέρα στο ορυχείο; -Πρώτη από πολλές, κυρία.
-Εμπρός παιδιά, καθίστε. -Δεν είμαι παιδί, δις Θάτσερ.
Και βέβαια όχι. Συγγνώμη, Τζεμ.
Πρέπει να θυμάμαι ότι σύντομα θα βγείτε στον κόσμο.
Και στο ορυχείο.
Για σένα. Δανεικά.
-Δικά μου. Κολεγιακά. -Ευχαριστώ.
Ανυπομονώ να τα διαβάσω.
Όταν τα τελειώσεις, έχω κι άλλα.
Σιγά. Προσοχή πού πατάτε.
Ωραία. Να έχετε μια καλή μέρα.
Πριν λίγο μου θυμίσατε τον σύζυγό μου.
Δεν έχανε ευκαιρία να βοηθήσει.
-Άκουσα ότι ήταν καλός άνθρωπος. -Ναι, ήταν.
Είναι αδιανόητο που χάσατε και αυτόν και τον γιο σας.
Κι όμως, το συζητάω συχνά.
Ίσως έτσι τους κρατάω ζωντανούς.
Πάντα θα είναι ζωντανοί στη μνήμη σας. Ξέρω βέβαια ότι αυτό δεν σας παρηγορεί.
-Έχετε σύζυγο, παιδιά; -Όχι.
Η ζωή σας θα είναι πολύ ικανοποιητική.
Με κάποιον τρόπο.
Όμως θα ήθελα κάποια να μοιράζομαι τις σκέψεις μου.
Περνάω τη μέρα μόνος μου ή με αγνώστους.
Γι' αυτό χαίρομαι τη συνεργασία με τον Τζακ. Κι εσάς.
Για την υπόθεση.
Όμως πιο πολύ μιλάμε παρά δουλεύουμε.
Μου διέφυγε.
-Κι άλλο τσάι, κύριε Έιβερι; -Μπιλ.
Θα ήθελα να σας λέω Αμπιγκέιλ.
Φοβάμαι ότι σας έδωσα λάθος εντύπωση.
Τι εντύπωση, δηλαδή;
Συνήθως δεν συζητάω τα προσωπικά μου με αγνώστους.
Καταλαβαίνω.
Είναι δικό μου λάθος. Η δουλειά απαιτεί να κάνω τους ανθρώπους να μιλάνε.
-Σαν να είμαι... -Εγγαστρίμυθος;
Όχι, δεν προσπαθώ να βάλω λέξεις στο στόμα σας.
Θέλουμε το ίδιο πράγμα.
Δικαιοσύνη, για την οικογένειά σας και όσους υπέφεραν,
και θα σας την εξασφαλίσω.
Τότε να με λες Αμπιγκέιλ.
Μπορώ να έχω κι άλλη πίτα, Αμπιγκέιλ;
Μπορείς, ναι.
Ίσως αυτό είναι πιο ενδιαφέρον από την πίτα.
Αφού μιλήσαμε, έψαξα τα προσωπικά αντικείμενα του Νόα.
Αυτό το βρήκα σε μια τσέπη.
Εδώ κατέγραφε τα επίπεδα μεθανίου και οξυγόνου.
Το φαντάστηκα. Όμως δεν ξέρω γιατί.
Εγώ νομίζω πως ξέρω. Ευχαριστώ για την εμπιστοσύνη σου.
Ελπίζω μόνο να μην έμπλεξα κάπου τον Νόα.
Κι εγώ το ελπίζω.
Πρέπει να πάω καλάθι με καλωσόρισμα στους Γουίβερ.
-Καλάθι με καλωσόρισμα; -Ναι, μόλις ήρθαν στην πόλη.
-Θυμάμαι πόσο μοναχικά είναι. -Μπορώ να σε συνοδέψω.
Θα έχεις να κάνεις κάτι πιο σημαντικό.
Μπορεί να περιμένει.
Συνεργάζεται με τον ερευνητή να στήσουν υπόθεση εναντίον μας.
Τι ξέρουμε γι' αυτόν;
Πέρυσι έκλεισε το ορυχείο Ρίτσμοντ.
Δεν θα αφήσω να συμβεί κι εδώ.
Πρέπει να το σταματήσουμε πριν ψάξουν βαθύτερα.
Στείλε το τηλεγράφημα στα κεντρικά.
Θέλω να στείλουν τον καλύτερο δικηγόρο τους.
Φασαρίες μυρίζομαι, κύριε Γκάουεν.
Οι φασαρίες πέρασαν. Τώρα είναι πόλεμος.
-Αυτά ήρθαν μόνο; -Δυστυχώς, κυρία Ράμσι.
Θα έλεγα το κόκκινο. Ταιριάζει με τα μαλλιά σας.
Αυτό σκεφτόμουν κι εγώ.
-Ρόζμαρι Λεβό. -Ντότι Ράμσι.
-Είστε μοδίστρα, κυρία Λεβό; -Όχι, ηθοποιός είμαι.
Αν και συχνά έραβα εγώ τα κοστούμια μου.
Ο σύζυγός μου κι εγώ λατρεύουμε το θέατρο.
Δεν θα το πιστέψετε, αλλά πάντα ήθελα να παίξω θέατρο.
Φυσικά το πιστεύω!
Ποιος δεν θα ήθελε να είναι κάποιος άλλος για λίγες ώρες;
Πολύ σωστά.
Έτσι, λοιπόν, υποκλίθηκα.
Κι έφυγα τρέχοντας από τη σκηνή καθώς έπεφτε η αυλαία από τα δοκάρια.
Η πρώτη μου αυλαία στη Νέα Υόρκη.
Όχι όμως κι η τελευταία.
Δις Θάτσερ, γνωρίσατε τη γοητευτική Ρόζμαρι Λεβό;
Ναι, είχα ήδη τη χαρά.
Με τη δίδα Θάτσερ έχουμε κοινό ενδιαφέρον.
-Που επίσης του πάνε τα κόκκινα. -Τι λέτε;
-Μιλάτε για τον αστυνόμο; -Γι' αυτόν μιλάμε, δις Θάτσερ;
Μόνο εσείς μιλάτε, δις Λεβό.
Πολύ σωστά.
-Κι έχω να πω τόσα πολλά. -Και διασκεδαστικά.
Είναι απίστευτο που δεν παντρεύτηκες ακόμα, Ρόζμαρι.
Ελπίζω να αλλάξει αυτό, γρήγορα κι όχι αργά.
Συγγνώμη, δεν θα έπρεπε να τα συζητάω αυτά μπροστά σου.
Να λες ελεύθερα μπροστά μου ό,τι θέλεις.
Παρομοίως.
Και πίσω από την πλάτη μου, αν θες. Ηθοποιός είμαι, συνηθισμένη και στα δυο.
-Μα πώς θα ήταν δυνατόν; -Ευχαριστώ, Ντότι.
Δις Θάτσερ. Πόσο καλά γνωρίζετε τον Τζακ μας;
Όχι όσο καλά νόμιζα.
Γνωριζόμαστε από πάντα, σχεδόν.
Οι πατεράδες μας ήταν Έφιπποι.
-Τι ωραία σύμπτωση. -Ναι.
Αν και ο Τζακ δεν ήθελε εξαρχής να πάει στην έφιππη αστυνομία.
-Ήθελε να γίνει ζωγράφος. -Ο Τζακ;
-Ζωγράφος; -Ναι.
Βέβαια γνωρίζεστε πολύ λίγο.
Με συγχωρείτε.
Μολύβια, σαπούνι, σπάγκο.
-Τι φορτωμένη μέρα που έχεις. -Ναι.
-Πεινάς, Ρόζμαρι; -Θα έτρωγα ολόκληρο άλογο.
Αλλά δεν αρμόζει σε μια κυρία, έτσι δεν είναι;
-Θα έρθεις μαζί μου στο καφέ. -Α, θαυμάσια.
-Είναι πανέμορφη. -Ναι.
Λοιπόν, τι είχαμε στη λίστα, δις Θάτσερ;
-Μολύβια, σαπούνι και... -Σπάγκος.
Αχ, θα το ξεχνούσα.
-Έχετε γράμμα. -Ευχαριστώ.
"Καλή μας Μπεθ, με τη μητέρα σου ανησυχούμε για την ασφάλειά σου.
Η Τζούλι έγραψε τι πέρασες με τους παράνομους
και μας είναι αδύνατο να το αποδεχτούμε.
Γι' αυτό, τα νέα μας είναι πιο ευχάριστα.
Η σχολή Μπράιαρκλιφ της πόλης μας
σου προσφέρει μια αξιοζήλευτη θέση διδασκαλίας.
Θα είσαι η πρώτη γυναίκα στο σχολείο".
Δις Θάτσερ.
Γεια σου, Γουάιατ.
Ευχαριστώ. Ήταν πολύ ενδιαφέροντα.
Ιδιαίτερα εκείνο με τη μηχανική.
Τα διάβασες και τα δυο; Κιόλας;
Με εντυπωσιάζεις. Οι δικοί σου πρέπει να είναι περήφανοι.
Μόνο η μητέρα μου. Ο πατέρας μάς άφησε.
Λυπάμαι. Συλλυπητήρια.
Όχι, δεν πέθανε. Μας εγκατέλειψε.
Τα βολεύουμε.
Αλλά δεν μιλάμε πολύ για βιβλία στο σπίτι.
Διαβάζω κυρίως μόνος.
Γιατί; Η μητέρα σου δεν θα έχει αντίρρηση να διαβάζεις.
Όλοι δουλεύουμε πολύ σκληρά.
Δεν υπάρχει χρόνος για τίποτε άλλο.
Κατάλαβα. Τότε θα πρέπει να ψάξω τη βιβλιοθήκη μου
να δω τι άλλο θα σου αρέσει.
Ευχαριστώ, δις Θάτσερ.
Είναι ο νεαρός που μου έλεγες;
Διάβασε σε δύο βράδια δύο πανεπιστημιακά βιβλία,
και το ένα δεν το είχα τελειώσει ούτε εγώ.
-Το ορυχείο κατάπιε άλλον έναν. -Όχι αν τα καταφέρω.
-Ρόζι. -Όχι, όχι.
-Δώσ' το αυτό. -Δεν το δίνω.
Πάμε να πιούμε έναν καφέ.
Υπάρχει τίποτα πιο δυνατό;
Ξέρει από όπλα, ψαρεύει, απαγγέλλει Σαίξπηρ,
τραγουδάει, παίζει δύο όργανα...
Αλλά γυαλίζει και παπούτσια.
-Υπάρχει κάτι που δεν ξέρει; -Στα ταχυδακτυλουργικά θέλει δουλειά.
Τραυμάτισε τα μισά μήλα στο καφέ μου.
Δεν τραυμάτισε μόνο αυτά.
Ειλικρινά ντρέπομαι που ζηλεύω.
Αλλά γεμίζει όποιον χώρο βρεθεί.
Είναι το γυαλιστερό καινούριο. Θα θαμπώσει.
-Μπορεί να χρειαστεί πολύς χρόνος. -Μπορεί και όχι.
Ελίζαμπεθ, οι χάρες της μπορεί ν' αποδειχτούν ανεμοσκορπίσματα.
Οι δικές σου είναι σταθερές.
-Είσαι καλόκαρδη και πιστή. -Σαν σκύλος.
Ή σαν ανιαρή δασκάλα που ψωνίζει μολύβια και σπάγκο.
Δεν νομίζω ότι ο Τζακ θα συμφωνούσε. Άλλωστε, την παράτησε.
Μπα, εκείνη τον άφησε.
Μάλλον αυτό με έχει ταράξει τόσο.
Να γνωρίζω ότι του ράγισε την καρδιά.
Κι αν του το έκανε μια φορά, μπορεί να τον ξανακερδίσει;
Τι λέει ο Τζακ;
Ότι όλα είναι παρελθόν.
Αλλά όλα δείχνουν πολύ σημερινά.
Ελίζαμπεθ, επέστρεψε για σένα.
Αποφάσισε να μην πάει στο Κέιπ Φούλερτον.
Τώρα θα είναι στο Κόουλ Βάλεϊ
και θα μπορέσετε να βρείτε ξανά την εμπιστοσύνη σας.
-Τι συμβαίνει, Ελίζαμπεθ; -Μου έγραψαν από το σπίτι.
Η οικογένειά μου μου εξασφάλισε θέση διδασκαλίας
σε ένα διάσημο δημοτικό στην πόλη μας.
Θα είμαι η πρώτη γυναίκα που θα διδάξει εκεί.
Κατάλαβα.
Θα δεχτείς;
Πριν λίγες μέρες θα έλεγα όχι.
Και τώρα;
Δεν είμαι πια τόσο σίγουρη.
Μήπως έκανα λάθος όταν ήρθα εδώ;
Θα σου πω να ακούσεις την καρδιά σου.
Η καρδιά μου με έφερε στο Κόουλ Βάλεϊ.
Ελπίζω τότε να σε κρατήσει εδώ.
Ίσως κάποτε να έχουμε πάλι εκκλησία,
μέχρι τότε όμως,
ο Θεός είναι μαζί μας κι εδώ.
Σας ευχαριστώ. Καλή εβδομάδα, με την ευλογία Του.
Όλες οι γυναίκες φοράνε κόκκινα.
Μάλλον άρχισες καινούργια μόδα.
Πολύ κολακευτικό.
-Συγγνώμη για τη διακοπή. -Κανένα θέμα.
-Μόλις τελειώσαμε. -Μπορώ να κάνω κάτι, έφιππε;
-Ο Τζακ Θόρντον; -Μάλιστα, κύριε.
Ο γενικός κυβερνήτης
σού απονέμει έπαινο για τη σύλληψη των Τόλιβερ,
και έχεις και μια αμοιβή από την Ένωση Τραπεζών.
Έκανα απλώς το καθήκον μου με τη βοήθεια του αστυνόμου Ο'Ράιλι.
Θα τιμηθεί παρόμοια στη νέα θέση του.
Ο δήμαρχος κι εγώ είμαστε περήφανοι που είσαι ο αστυνόμος μας, Τζακ.
Δική μου η τιμή, κα Ράμσι.
Ελίζαμπεθ.
Δεν θυμάμαι να σε ξαναείδα με κόκκινα.
Και ούτε θα με ξαναδείς.
Κρίμα. Σου πάνε.
Βέβαια, σου πάνε τα πάντα.
-Πολύ ευγενικό από μέρους σου -Η αλήθεια είναι.
-Εκτός... -Εκτός;
Αν με θεωρείς ακόμα ένοχο για... Πώς το έλεγαν αυτό;
Α, ναι. Μισθαρνία.
Προδοσία, δόλο, αναξιοπιστία;
-Είδες λεξικό; -Όχι.
Ρώτησα τον νεαρό Γουίβερ. Δεν έχω χρόνο να ψάχνω.
Προστάτευα την πόλη από τους εγκληματίες.
Τζακ! Νιώθουμε τόση περηφάνια.
Και αμοιβή, όπως το αξίζεις.
Για να ξεκινήσεις το ράντσο που ήθελες πάντα.
Αυτό το ήθελα πολύ παλιά.
Όχι και τόσο παλιά.
Θυμάσαι τις βόλτες στο ηλιοβασίλεμα
που λέγαμε για το μέλλον μας;
Ποιος να φανταζόταν ότι θα ήταν εδώ;
Λοιπόν, εγώ πρέπει να ξεκινήσω την περιπολία μου.
Κυρίες μου, με συγχωρείτε.
Τζακ, περίμενε!
Γεια σας, κυρία Γουίβερ. Ελίζαμπεθ Θάτσερ, δασκάλα των παιδιών.
Αν μπορείτε να μιλήσουμε λίγο;
-Φυσικά. Περάστε. -Ευχαριστώ.
-Παρακαλώ, καθίστε. -Ευχαριστώ.
-Όλα καλά με τα μικρά μου στο σχολείο; -Ναι, προσαρμόζονται πολύ καλά.
Ήθελα όμως να σας μιλήσω για τον Γουάιατ.
-Γιατί; Τι έκανε; -Όχι! Όλα είναι καλά.
Είναι τι μπορεί να κάνει.
Του δανείζω βιβλία.
Προχωρημένα πράγματα, κανονικά είναι για το κολέγιο,
όμως τα ρουφάει σαν να ήταν εικονογραφημένα παραμύθια.
Όπως αναπνέουμε εμείς αέρα, αναπνέει επιστήμες και μαθηματικά,
και καταλαβαίνει τις προχωρημένες θεωρίες με εκπληκτικό τρόπο.
Δεν καταλαβαίνω τι εννοείτε.
Νομίζω ότι ο Γουάιατ ίσως είναι ιδιοφυΐα.
Και αν έχει την ευκαιρία,
πιστεύω ότι είναι ικανός για πράγματα πολύ μεγάλα γι' αυτόν τον τόπο.
Να είναι ο επόμενος Τόμας Έντισον.
Με την άδειά σας,
θα ήθελα να του κάνω αίτηση υποτροφίας
στο Κολέγιο Επιστήμης και Τεχνολογίας,
και είμαι σίγουρη ότι θα τον δεχτούν.
Δεσποινίς Θάτσερ,
πάντα ήξερα ότι ο Γουάιατ έχει σπουδαίο μυαλό
και εκτιμώ το ενδιαφέρον σας.
Όμως μόνος του αποφάσισε να κάνει κάποιες θυσίες.
Είμαι ο μόνος άντρας της οικογένειας πια, δις Θάτσερ.
Χρειαζόμαστε τον μισθό μου.
Κατάλαβα.
Ίσως σε λίγα χρόνια, όταν μεγαλώσουν τα αδελφάκια του
και δουλεύουν, να μπορέσει να σπουδάσει.
Φυσικά.
Αν δεν πειράζει, έφερα μερικά βιβλία.
Ξέρεις, το αγαπημένο μου ρητό του Έντισον,
το είπε όταν έδειξε την πρώτη λάμπα.
Είπε, "Θα κάνουμε τον ηλεκτρισμό τόσο φτηνό
-που μόνο πλούσιοι θα καίνε κεριά". -Που μόνο πλούσιοι θα καίνε κεριά.
Είναι κλειστά, κύριε Γκάουεν.
Δεν ήρθα για φαγητό.
Έστειλα ήδη το μερίδιο από τα κέρδη στο γραφείο σας.
Ναι, σας ευχαριστώ.
Κάνατε κάτι με τα μαλλιά σας; Σας πάνε πολύ.
Θα πρέπει να φύγετε.
Δώσατε τον φάκελο στον κύριο Έιβερι.
Τον έδωσα στον αστυνόμο,
που του τον έδωσε, παρά τις απειλές σας.
Ο φάκελος δεν λέει όλη την ιστορία.
Το άλλο μισό θα έπρεπε να σας ανησυχεί.
Γιατί;
Ο δικηγόρος μου έφερε πληροφορίες
που θα είναι καταστροφικές για τη μνήμη του συζύγου σας
και τη θέση σας εδώ.
Είναι νέα απειλή αυτή ή είναι η ίδια; Έχω χάσει το μέτρημα.
Θα είμαι απολύτως σαφής.
Η πόλη είναι της εταιρείας.
Η εταιρεία φέρνει τα μεροκάματα
σ' εσάς και κάθε άλλον στην πόλη.
Τι συνέβη στ' αλήθεια σ' εκείνη τη στοά
εσείς προσωπικά δεν θα θέλατε να γίνει γνωστό.
Θα αναγκαστώ όμως αν δεν σταματήσετε κι εσείς και ο Μπιλ Έιβερι.
-Είναι μπλόφα. -Δεν είναι πόκερ, Αμπιγκέιλ.
Καλώς. Τότε θα καταλάβετε ότι δεν πάω πάσο.
Δεν με τρομάζετε πια, κύριε Γκάουεν.
Κύριε Γκάουεν, θα παρακαλέσω να αποχωρήσετε.
Σας θυμίζω ότι ανήκω στην Έφιππη Αστυνομία,
με εξουσία να σας συλλάβω, αν πρέπει.
Για ποιο λόγο;
Παρεμπόδιση έρευνας και παρενόχληση μάρτυρα.
Θα σε καταστρέψω.
Εδώ είσαι.
Πάντα σημάδευες καλά.
Έχασα και κάνα δυο.
Σειρά μου.
Εντυπωσιακό.
Είχα ξεχάσει πόσο καλή αθλήτρια είσαι.
Θυμάσαι την τελευταία φορά που ρίξαμε;
Από τρεις φορές ο καθένας και σε κέρδισα.
-Κάτι θυμάμαι, αμυδρά. -Φυσικά και το θυμάσαι.
Η Ελίζαμπεθ ξέρει να ρίχνει;
Ή απλώς διαβάζει τα σχετικά στα μυθιστορήματά της;
Αν δεν σε ήξερα καλά, θα έλεγα ότι ζηλεύεις.
Ζηλεύω.
Ζηλεύω πολύ.
Κάποτε σε είχα όλο δικό μου.
Τώρα δεν σε μοιράζομαι μόνο με τους Έφιππους,
αλλά και με μια δασκάλα.
Φυσικά, μπορώ να αντέξω τα πάντα. Προσωρινά.
-Είσαι τόσο επίμονη. -Ηθοποιός είμαι. Πρέπει.
-Μια κυρία δεν πρέπει. -Μακάρι να ίσχυε αυτό.
Ξέρω ότι τα πράγματα δεν πήγαν καλά μεταξύ μας. Τώρα όμως θα πάνε.
Τζακ, έχουμε μέλλον μαζί,
συναρπαστικό και απρόβλεπτο και τέλειο.
Όπως ονειρευόμασταν πάντα.
Λυπάμαι, Ρόζι,
αλλά το μόνο μέλλον για μένα είναι με την Ελίζαμπεθ.
Τότε θα χρειαστεί απλώς να σου αλλάξω γνώμη.
Και με ξέρεις, Τζακ.
Όταν βάλω έναν στόχο, πάντα τον πετυχαίνω.
Γιατί είναι τόσο περίπλοκες οι σχέσεις;
Ο Τζακ λέει ότι μ' αγαπάει και τον πιστεύω.
Με αγαπούσε πριν έρθει εδώ η Ρόζμαρι,
και τα αισθήματα δεν εξαφανίζονται μέσα σε μια νύχτα.
Όμως ο εφηβικός έρωτας είναι όλο ελπίδα, χωρίς προβλήματα.
Τι χάνεται στην πορεία;
Απλώς έχασα την αυτοπεποίθησή μου.
Είχα το θάρρος να έρθω στο Κόουλ Βάλεϊ,
σίγουρα μπορώ να καταφέρω μια ηθοποιό με τα μαγικά της, τα άλογα και το πιάνο.
Αφού μπορεί να έχει πίστη η Αμπιγκέιλ, με όσα πέρασε,
μπορώ κι εγώ.
Σου είπα τι άκουσα για την Ελίζαμπεθ;
-Τι; -Ότι φεύγει.
Τι εννοείς ότι φεύγει;
Της πρόσφεραν δουλειά στα ανατολικά.
Πολύ σημαντική, όπως έμαθα.
Από αυτές που δύσκολα λες όχι, υποθέτω.
Ίσως με έκανε τόσο σκληρή η ζήλια.
Θα έπρεπε να ήμουν ανώτερη.
Ίσως με τον καιρό να γινόμασταν ακόμα και φίλες.
Ίσως και όχι.
Υποτιτλισμός: Παναγιώτης Δρεπανιώτης